Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligi ekinlari navlarini sinash markazining nav sinash stansiyalari va uchastkalariga yer maydonlarini ajratish toʻgʻrisida
(resolution, 2025-07-07)

Respublikada oziq-ovqat xavfsizligini taʼminlash uchun qishloq xoʻjaligi ekinlarining yangi va noanʼanaviy nav hamda duragaylarini jahon amaliyotida keng qoʻllanilayotgan zamonaviy usullar va texnologiyalardan foydalangan holda sinash ishlarini tashkil etish, davlat nav sinovi sohasida koʻrsatiladigan xizmatlarni yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi hamda Qoraqalpogʻiston Respublikasi Vazirlar Kengashi va viloyatlar hokimliklarining Qishloq xoʻjaligi ekinlari navlarini sinash markazining (keyingi oʻrinlarda — Markaz) 1-ilovaga muvofiq nav sinash stansiyalari va uchastkalariga tumanlar hokimliklari zaxirasida boʻlgan qishloq xoʻjaligiga moʻljallangan yer maydonlarini ijara huquqi asosida ajratish toʻgʻrisidagi takliflariga rozilik berilsin. 2. Belgilansinki: qishloq xoʻjaligiga moʻljallangan yer maydonlari Markazning nav sinash stansiyalari va uchastkalariga oʻttiz yil muddatga ijara huquqi asosida ajratiladi; Markazning nav sinash stansiyalari va uchastkalariga ajratiladigan yer maydonlarida qishloq xoʻjaligi ekinlari yetishtiriladi hamda qishloq xoʻjaligi tarmoqlarida erishilgan ilmiy natijalar, ilgʻor tajribalar va zamonaviy texnologiyalar sinovdan oʻtkaziladi; Markazning nav sinash stansiyalari va uchastkalari qishloq xoʻjaligiga moʻljallangan yer maydonlarini ijaraga yoki ikkilamchi ijaraga berish huquqiga ega emas. 3. Oʻzbekiston Respublikasi Qishloq xoʻjaligi vazirligi: Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda oʻn kun muddatda Markazning nav sinash stansiyalari va uchastkalariga ajratiladigan yer maydonlari boʻyicha ijara shartnomasi tuzilishini tashkil etsin; Markazning nav sinash stansiyalari va uchastkalarining yer maydoniga boʻlgan huquqlari davlat roʻyxatidan oʻtkazilishini taʼminlasin; Iqtisodiyot va moliya vazirligi huzuridagi Kadastr agentligi bilan birgalikda Markazning nav sinash stansiyalari va uchastkalarining qishloq xoʻjaligiga moʻljallangan yer maydonlaridan maqsadli foydalanilishi ustidan davlat nazoratini oʻrnatsin. 4. Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartirish va qoʻshimchalar kiritilsin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Vazirlar Mahkamasining “Qishloq xoʻjaligi ekinlari navlarini sinash markazi faoliyatini takomillashtirish, qishloq xoʻjaligi oʻsimliklari turlarining milliy genbankini yaratish toʻgʻrisida” 2020-yil 13-maydagi 282-son qarorida: a) 9-bandda: quyidagi mazmundagi uchinchi xatboshi bilan toʻldirilsin: “Markaz direktori qishloq xoʻjaligi ekinlarini sinash ishlarini amalga oshirishda foydalaniladigan uslubiy-qoʻllanmalarni (jumladan, nav originatori yoki muallifi tomonidan yetkazib beriladigan nav va duragaylarning urugʻlik materiallari miqdorini) tasdiqlaydi”; uchinchi xatboshi toʻrtinchi xatboshi deb hisoblansin; b) 12-bandning beshinchi xatboshisidagi “2 foizli” soʻzlari “5 foizli” soʻzlari bilan almashtirilsin. 2. Vazirlar Mahkamasining “Qishloq xoʻjaligi ekinlari navlarini sinash tizimini takomillashtirish toʻgʻrisida” 2021-yil 27-martdagi 158-son qarorida: a) 1-ilovaning 2-bandi uchinchi xatboshisidagi “Agrotest.uz” soʻzlari “Navagrotest.uz” soʻzlari bilan almashtirilsin; b) 2-ilovada: 12-bandning birinchi xatboshisidagi “Agrotest.uz” soʻzlari “Navagrotest.uz” soʻzlari bilan almashtirilsin; 23-bandning uchinchi xatboshisi quyidagi tahrirda bayon etilsin: “vakolatli organ tomonidan tuzilgan va axborot tizimi orqali yuborilgan taqsimotni olgandan keyin unda belgilangan muddatda qishloq xoʻjaligi ekini nav va duragaylarining sifatli urugʻlik materiallarini yetkazib beradi”; 24-bandning uchinchi xatboshisi quyidagi tahrirda bayon etilsin: “talabnoma beruvchining urugʻlik materiallarini taqsimotga muvofiq Markazga oʻz vaqtida va belgilangan miqdorda yetkazib berishini nazorat qiladi hamda sinash ishlarini tashkil etish qoidalari va talablariga muvofiqligini baholaydi”; 30-bandning birinchi va ikkinchi xatboshilari quyidagi tahrirda bayon etilsin: “30. Quyidagilar qishloq xoʻjaligi ekini navlarini istiqbolli navlar va davlat reyestri roʻyxatidan chiqarish hamda roʻyxatdan oʻtkazishni rad etish uchun asos hisoblanadi: talabnoma beruvchi vakolatli organ tomonidan tuzilgan taqsimotga muvofiq qishloq xoʻjaligi ekinlari navi va duragaylarining sifatli urugʻlik materiallarini belgilangan muddatda va miqdorda yetkazib bermaganda”; 1-ilovaning matni quyidagi tahrirda bayon etilsin: 4-ilovaning matni quyidagi tahrirda bayon etilsin: